Diari Oficial de la Generalitat Valenciana


Sumari del DOGV 9975, del 05-11-2024 (2024/11519)

RESOLUCIÓ de 25 d’octubre de 2024, per la qual es concedixen subvencions dirigides a programes de promoció dels drets de la infància i l’adolescència, i de prevenció, protecció i inserció de persones menors d’edat en situació de risc o amb mesures jurídiques de protecció, per a l’exercici 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9975

Data del DOGV
:   05-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11017

CVE
:   FLZV-I-5236-08384

Data del document
:   25-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

En l’exercici de les competències atribuïdes a la Vicepresidència i Conselleria de Servicis Socials, Igualtat i Vivenda, d’acord amb l’article 30 del Decret 112/2023, de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, i de la Resolució de 15 de maig de 2024, de la Vicepresidència Segona del Consell i consellera de Servicis Socials, Igualtat i Vivenda, sobre delegació de l’exercici de competències en òrgans determinats de la Vicepresidència Segona i Conselleria de Serveis Socials, Igualtat i Habitatge, en conjunt amb el Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, en relació amb l’article 160.4 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i delegades en la persona titular de la direcció general competent en infància i adolescència, de conformitat amb l’article 24.2 de l’Orde 2/2021, d’11 de març, de la Vicepresidència i Conselleria d’Igualtat i Polítiques Inclusives, per la qual s’aproven les bases reguladores de la concessió de subvencions dirigides a programes de promoció dels drets de la infància i l’adolescència i de prevenció, protecció i inserció de persones menors d’edat en situació de risc o amb mesures jurídiques de protecció, d’ara en avant, orde de bases.

Vistes les sol·licituds presentades a l’empara de la resolució de 30 d’abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions dirigides a programes de promoció dels drets de la infància i l’adolescència, i de prevenció, protecció i inserció de persones menors d’edat en situació de risc o amb mesures jurídiques de protecció, per a l’exercici 2024 (DOGV núm. 9844, de 8 de maig de 2024), d’ara en avant, «resolució de convocatòria».

Revisades les actes de les comissions instructores de les direccions territorials de Servicis Socials, Igualtat i Vivenda de València, del 22 de juliol de 2024, de Castelló, corresponent a la seua sessió del 18 de juliol i d’Alacant, corresponent a la seua sessió del 12 d’agost de 2024, en què es fa constar la relació d’entitats que reunixen els requisits per a accedir a estes subvencions.

Vistes les actes de la comissió de valoració del 5 d’agost i del 10 de setembre de 2024, i les propostes contingudes en esta última,

RESOLC

*Primer. Acceptació per renúncia*

Acceptar les renúncies presentades per escrit de l’associació Iniciatives Solidàries de l’expedient IAPDI/2024/5/46, programa E@DrSYR, i de la fundació Itaka-Escolapis expedient IAPRE/2024/15/46, programa «Èxit formatiu», que figuren en l’annex III.

*Segon. Denegació per inadequació a l’objecte o no obtenció de la puntuació mínima*

Denegar, en virtut del que disposa l’article 25 de l’orde de bases, les sol·licituds de subvenció contingudes en l’annex I d’esta proposta de resolució, per no respondre el programa presentat al fi de la convocatòria o per no aconseguir la puntuació mínima fixada en l’apartat 7 del resolc 3r de la convocatòria.

*Tercer. Concessió per a programes de promoció de drets de la infància i l’adolescència*

Concedir la subvenció per a programes de promoció dels drets de la infància i l’adolescència, i de prevenció, protecció i inserció de persones menors d’edat en situació de risc o amb mesures jurídiques de protecció a les entitats que figuren en l’annex II per aconseguir la puntuació mínima i complir els requisits per a accedir a la subvenció.

*Quart. Disposició del gasto*

Disposar el gasto per un import total de 550.000 euros, a favor de les entitats que figuren en l’annex II, en concepte de subvenció de programes de promoció dels drets de la infància i l’adolescència, i de prevenció, protecció i inserció de persones menors d’edat en situació de risc o amb mesures jurídiques de protecció, amb càrrec a l’aplicació pressupostària G01160303GE00000.313C00.48840, línia S0218, dels pressupostos de la Generalitat per a l’exercici 2024.

*Quint. Conceptes subvencionables*

Ateses les característiques dels programes, i en aplicació del que disposa l’article 17.2 de l’orde de bases, les subvencions es concedixen, de manera unificada i indistinta, per a gastos de personal i de manteniment.

Són gastos subvencionables els que s’han previst expressament en el pressupost del programa presentat amb la sol·licitud, i que reunixen les condicions establides en els apartats 3 i 4 de l’article 17 de l’orde de bases.

*Sext. Obligacions*

Les entitats beneficiàries hauran de complir les obligacions arreplegades en la convocatòria, en l’article 26 de l’orde de bases, i les restants derivades de la normativa vigent, tant sectorial com en matèria de subvencions.

En particular, d’acord amb el resolc dotzé, apartats 3 i 4, de la convocatòria les entitats beneficiàries: Seguiran els criteris d’imatge institucional de la Generalitat als quals, d’acord amb l’article 26.1.b de l’orde, s’ha d’adequar l’obligació de donar publicitat al caràcter públic de finançament de les actuacions subvencionades, que són els arreplegats en el Manual d’identitat corporativa de la Generalitat Valenciana.

Els qui hagen obtingut una subvenció per a programes de formació a persones professionals que interactuen, en el desenrotllament de la seua professió, amb persones menors d’edat tindran, a més, l’obligació específica d’executar el programa d’acord amb la memòria presentada, en els termes següents:

Si la memòria inclou la programació didàctica d’una sessió tipus, haurà de programar les sessions restants amb el mateix detall i especificacions que esta conté.

Si la memòria inclou material didàctic destinat a les persones participants, haurà de posar-se a la seua disposició.

Si la memòria inclou instruments d’avaluació, hauran d’aplicar-los efectivament, i computar els seus resultats, per a donar compte d’estos en la memòria justificativa.

Els qui han obtingut una subvenció per a programes de promoció de drets de la infància i l’adolescència tindran, a més, l’obligació específica d’executar el programa d’acord amb la memòria presentada, en els termes següents:

Si s’han previst estratègies per a revertir les desigualtats de gènere, estes hauran d’aplicar-se en la fase d’implementació que s’haja especificat en el programa.

Si el programa inclou materials de difusió destinats específicament a la infància i/o a l’adolescència, estos han de ser posats a la disposició dels xiquets, xiquetes i adolescents destinataris.

S’aplicaran en el desplegament del programa la metodologia, els sistemes objectius d’avaluació de resultats i les tecnologies de la informació i la comunicació previstos en la memòria.

*Sèptim. Justificació*

D’acord amb el resolc tretzé de la resolució de convocatòria, la justificació de la subvenció s’efectuarà abans del 31 d’octubre de 2024, si bé, en el cas que s’hagen atorgat pagaments anticipats o a compte, els gastos que s’hagen produït amb posterioritat al 30 de setembre podran justificar-se fins al 31 de gener de 2024. Tot això sense perjuí de la possible ampliació del termini prevista en l’article 31.2 de l’orde de bases.

La justificació haurà d’acreditar la totalitat del gasto realitzat, tal com establix l’article 32 i 33 de l’orde de bases, que, de conformitat amb l’article 31.2 de la Llei 38/2003, de 17 de novembre, general de subvencions, que haurà de ser efectivament pagat amb anterioritat a la finalització del període de justificació. S’observaran, així mateix, les restants prescripcions dels articles 32 i 33 de l’orde de bases. L’entitat haurà de presentar: Una memòria d’actuació que justifique el compliment de les condicions imposades en la concessió de la subvenció, amb la indicació de les activitats efectuades i dels resultats obtinguts.

Una relació classificada dels gastos, amb identificació del creditor i del document, el seu import, data d’emissió i data de pagament, segons el model que està disponible en el formulari web corresponent de la Generalitat Valenciana.

Un detall d’altres ingressos o subvencions que hagen finançat l’activitat subvencionada, amb indicació de l’import i la procedència. Si tals ingressos són altres subvencions, haurà de fer-se constar, tal com preveu l’article 32.4 de l’orde de bases, les factures o els documents probatoris que han sigut presentats per a justificar-les, i acreditar este aspecte mitjançant la declaració responsable que figura en el formulari mencionat.

Si pertoca, la carta de pagament de reintegrament en el cas de romanents no aplicats, així com dels interessos derivats d’estos.

La documentació justificativa es presentarà en la seu electrònica de la Generalitat, a través del tràmit telemàtic corresponent, al qual pot accedir-se mitjançant els enllaços següents:

Programes de prevenció i protecció de la infància i l’adolescència:

<https://www.gva.es/va/inicio/procedimientos?id_proc=94552>

Programes per a fomentar l’acolliment familiar, així com per a l’adopció de xiquetes i xiquets amb característiques molt especials:

[https://www.gva.es/va/inicio/procedimientos?id\_proc=94394](https://www.gva.es/es/inicio/procedimientos?id_proc=94065)

Programes de formació a persones professionals que interactuen en el desenrotllament de la seua professió amb persones menors d’edat:

<https://www.gva.es/va/inicio/procedimientos?id_proc=95736>

Programes de promoció de drets de la infància i l’adolescència:

<https://www.gva.es/va/inicio/procedimientos?id_proc=95187>

*Octau. Deslliurament de pagaments*

S’anticiparà el 100 % de l’import concedit amb caràcter previ a la justificació, en aplicació del que preveu l’article 44.1.c apartat 2n de la Llei 8/2023, de 27 de desembre, de pressupostos de la Generalitat per a l’exercici 2024.

*Nové. Reintegrament*

Procedirà el reintegrament de les quantitats percebudes, en els supòsits previstos i en la forma establida en l’article 35 de l’orde de bases.

Conforme amb este precepte, quan l’entitat beneficiària no execute, almenys, una part de l’actuació subvencionada que resulte significativa atenent la seua finalitat o no duga a terme una actuació inequívocament tendent a satisfer els seus compromisos, l’incompliment es considerarà total, i donarà lloc a la pèrdua del dret a la subvenció i al reintegrament de la totalitat de la quantitat percebuda. Si l’incompliment és parcial, la quantitat que caldrà reintegrar serà proporcional al cost estimat que l’activitat no realitzada, o no justificada, supose respecte de la totalitat del gasto previst. La publicació d’esta resolució en el DOGV tindrà els efectes de notificació a les persones interessades, d’acord amb el que disposa l’article 45 de la Llei 39/2015, d’1 d’octubre, del procediment administratiu comú de les administracions públiques.

Esta resolució esgota la via administrativa i, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, contra esta es podrà interposar potestativament un recurs de reposició davant del mateix òrgan que l’haja dictada, en el termini d’un mes a comptar de l’endemà de la notificació, o bé pot interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de la notificació, de conformitat amb el que disposa l’article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puguen interposar-ne qualsevol altre que estimen pertinent.

  

València, 25 d'octubre de 2024

(p. d. Resolució 15.05.2024)

Angélica Gemma Such Ronda

Directora general de Família, Infància i Adolescència, i Repte Demogràfic

Esta disposició conté annexos. Consulteu-ne la versió en PDF.